CELEX: 62020TN0134
Language: mt
Date: 2020-02-27 00:00:00
Title: Kawża T-134/20: Rikors ippreżentat fis-27 ta’ Frar 2020 – Huhtamaki vs Il-Kummissjoni

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/47
            
         
      Rikors ippreżentat fis-27 ta’ Frar 2020 – Huhtamaki vs Il-Kummissjoni
      (Kawża T-134/20)
      (2020/C 161/59)
      Lingwa tal-kawża: l-Ingliż
      
         Partijiet
      
      
         Rikorrenti: Huhtamaki Sàrl (Senningerberg, il-Lussemburgu) (rappreżentanti: M. Struys u F. Pili, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tat-18 ta’ Diċembru 2019 abbażi tal-Artikolu 4 tar-Regoli ta’ Implimentazzjoni tar-Regolament (KE) No 1049/2001, (1) li permezz tagħha ġiet miċħuda t-talba konfermattiva tar-rikorrenti tat-13 ta’ Novembru 2019 għal aċċess għal dokumenti taħt dan ir-regolament;
               
            
                  —
               
               
                  tordna lill-Kummissjoni Ewropea tagħti aċċess lir-rikorrenti għall-verżjonijiet mhux kunfidenzjali tad-dokument li jelenka l-benefiċjarji tad-deċiżjonijiet dwar it-taxxa ppreżentat mill-Lussemburgu fit-22 ta’ Diċembru 2014 b’risposta għall-ittra tal-Kummissjoni tad-19 ta’ Ġunju 2013, li jeżisti riferiment għalih fil-paragrafu 4 tad-Deċiżjoni tal-Kummissjoni tas-7 ta’ Marzu 2019 li tiftaħ investigazzjoni formali ta’ għajnuna mill-Istat fil-Każ SA.50400 (2019/NN-2) – Lussemburgu – Għajnuna mill-Istat possibbli, u għad-deċiżjonijiet dwar it-taxxa mogħtija mill-amministrazzjoni tat-taxxa tal-Lussemburgu li hemm riferiment għalihom mill-Kummissjoni Ewropea fil-paragrafi 4 u 7 tal-imsemmija deċiżjoni tal-Kummissjoni tas-7 ta’ Marzu 2019;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-fatt li l-Kummissjoni wettqet żball ta’ liġi meta kkunsidrat li l-preżunzjoni ġenerali ta’ nuqqas ta’ żvelar stabbilita mill-ġurisprudenza tapplika fir-rigward tat-talba tar-rikorrenti għal aċċess għad-dokumenti mitluba.
               
            
                  2.
               
               
                  It-tieni motiv ibbażat fuq il-fatt li, anki jekk jiġi preżunt li l-preżunzjoni ġenerali ta’ nuqqas ta’ żvelar huwa applikabbli f’dan il-każ (quod non), l-assenza ta’ kwalunkwe dannu possibbli għall-interessi protetti mill-ewwel u mit-tielet inċiż tal-Artikolu 4(2) tar-Regolament 1049/2001, tikkontesta l-applikazzjoni ta’ din il-preżunzjoni (l-ewwel parti tat-tieni motiv). Barra minn hekk, ir-rikorrenti ssostni li l-applikazzjoni ta’ din il-preżunzjoni tkun, fi kwalunkwe każ, miċħuda, peress li jeżistu raġunijiet imperattivi ta’ interess pubbliku li jiġġustifikaw l-iżvelar tad-dokumenti mitluba (it-tieni parti tat-tieni motiv).
               
            
                  3.
               
               
                  It-tielet motiv ibbażat fuq il-fatt li l-Kummissjoni kisret ir-rekwiżiti ta’ motivazzjoni stabbiliti fl-Artikolu 296 TFUE u d-dritt tar-rikorrenti għal amministrazzjoni tajba stabbilit fl-Artikolu 41 tal-Karta tad-Drittijiet Fundamentali tal-Unjoni Ewropea.
               
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).